UZNESENIE PREDSEDU DRUHEJ KOMORY SÚDU PRE VEREJNÚ SLUŽBU
z 24. mája 2007
Vec F‑95/05 AJ
N
proti
Komisii Európskych spoločenstiev
„Právna pomoc“
Predmet: Žiadosť, ktorou N žiada o poskytnutie právnej pomoci podľa článku 94 Rokovacieho poriadku Súdu prvého stupňa primerane uplatniteľného
na Súd pre verejnú službu na základe článku 3 ods. 4 rozhodnutia Rady 2004/752/ES, Euratom z 2. novembra 2004, ktorým sa zriaďuje
Súd pre verejnú službu Európskej únie (Ú. v. EÚ L 333, s. 7), do nadobudnutia účinnosti Rokovacieho poriadku Súdu pre verejnú
službu
Rozhodnutie: N bude poskytnutá právna pomoc. Suma zodpovedajúca trovám, ktoré N vynaložil odo dňa podania žiadosti o právnu pomoc, bude
zaplatená advokátovi poverenému poskytnutím pomoci dotknutej osobe na základe dokladov a do výšky 2 000 eur. I. Kletzlen je
ustanovená za advokátku, ktorá bude zastupovať N.
Abstrakt
Konanie – Žiadosť o bezplatnú právnu pomoc – Pokryté trovy
(Rokovací poriadok Súdu prvého stupňa, články 94 a 95; rozhodnutie Rady 2004/752, článok 3 ods. 4)
Z článkov 94 a 95 Rokovacieho poriadku Súdu prvého stupňa vyplýva, že poskytnutie právnej pomoci je v zásade vyhradené na
pokrytie trov konania vynaložených alebo súčasne, alebo po podaní žiadosti o právnu pomoc. Okrem osobitných okolností by totiž
nebolo v súlade so znením a duchom týchto ustanovení, ani v záujme riadneho výkonu spravodlivosti, aby boli náklady vynaložené
pred týmto dňom spätne uhradené právnou pomocou. Pri nákladoch vynaložených pred podaním žiadosti o právnu pomoc sa predpokladá,
pokiaľ sa nepreukáže opak, že žiadateľ bol schopný ich znášať, a že teda jedna z podmienok na poskytnutie právnej pomoci nie
je splnená.
(pozri bod 16)
Odkaz:
Súd prvého stupňa, 3. apríla 2006, Hassan/Rada a Komisia, T‑49/04 AJ, neuverejnený v Zbierke, bod 21; 27. októbra 2006, Othman/Rada
a Komisia, T‑318/01 AJ, neuverejnený v Zbierke, bod 31